Regalia

Regalia (atau dipanggil alat kebesaran diraja) ialah perkataan jamak tantum Latin yang mempunyai definisi berbeza. Dalam satu definisi yang jarang disebut, ia merujuk kepada hak eksklusif seseorang raja . Perkataan ini pada asalnya merujuk kepada pakaian istiadat dan perhiasan rasmi diraja, tetapi sekarang perkataan ini lazimnya merujuk kepada apa-apa jenis pakaian istiadat dan perhiasan rasmi.

Perkataan regalia berasal daripada kata nama Latin bagi kata sifat regalis, "regal", kata itu sendiri berasal dari rex, "raja". Ia kadangkala digunakan dalam bentuk tunggal, regale.

Dalam bentuk abstrak

Istilah ini boleh merujuk kepada hak, prerogatif, dan keistimewaan yang dipegang secara eksklusif oleh mana-mana raja, tanpa mengira gelaran (maharaja, grand duke, dsb.). Contohnya ialah hak untuk mengeluarkan syiling, dan terutamanya syiling yang mempunyai imej sendiri. Dalam banyak kes, terutamanya dalam masyarakat feudal dan pada umumnya  negara-negara yang lemah, hak-hak sedemikian lama-kelamaan dihakis oleh bantuan kepada, atau rampasan kuasa oleh, golongan abdi.

Definisi alat kebesaran diraja

Alat kebesaran dan perhiasan diraja merujuk kepada sekumpulan alatan yang menjadi lambang kekuasaan, kedaulatan serta keabsahan diraja atau kesultanan. Alat kebesaran dan perhiasan diraja diwarisi turun-temurun dan digunakan dalam istiadat seorang raja atau sultan serta upacara rasmi yang lain. Institusi beraja mempunyai pelbagai jenis alat kebesaran diraja yang menjadi simbol kedaulatan raja dan negeri/negara yang diperintah. Setiap negeri/negara mempunyai alat kebesaran diraja yang berbeza. Alat kebesaran diraja ini direka dengan keunikan tersendiri dan dijaga rapi sejak dahulu hingga ke hari ini.

Lihat juga
 Mahkota permata
 Alat kebesaran diraja Malaysia
 Regalia Tsar Rusia
 Kerabat diraja
 Singgahsana

Rujukan

Pautan luar 

Regalia entry at the Catholic Encyclopedia